"Setswana Puo ya Gae (HL)/P2 22 DBE/Ngwanaitseele 2019 NSC KAROLO YA C: TERAMA Ditshwaelo ka kakaretso:  Go boditswe potso ya TLHAMO le DIPOTSO TSE DIKHUTSHWANE go tswa mo terameng e o e tlhaoletsweng monongwaga.  Batlhatlhojwa ba tshwanetse go araba potso e le NNGWE go tswa mo terameng e ba e ithutileng.  Fa motlhatlhojwa a itlhophetse go araba potso ya tlhamo mo KAROLONG YA B, o tshwanetse go araba dipotso tse dikhutshwane mo KAROLONG YA C.  Fa motlhatlhojwa a itlhophetse go araba dipotso tse dikhutshwane mo KAROLONG YA B, o tshwanetse go araba potso ya tlhamo mo KAROLONG YA C. POTSO 16: POTSO YA TLHAMO MATSAPA DI A TSAYA KAE? – SS Mokua Ka dinako dingwe fa dilo tsa bana di sa tsamaye ka tsela e e matshwanedi, jaaka lenyalo la ga Raesebo, batsadi le bana ba a amega, ba utlwe botlhoko ba ntho. Tshegetsa tlhagiso e, o ikaegile ka modiragatsi Nkele le bana ba ga Raesebo mo ditiragalong tsa teramakhutswe ya 'Mosadi ke wa me'. Boleele jwa tlhamo e nne mafoko a a ka nnang 400–450. [25] POTSO 17: DIPOTSO TSE DIKHUTSHWANE MATSAPA DI A TSAYA KAE? – SS Mokua Buisa nopolo e e latelang, mme o arabe dipotso. NOPOLO G (Mo sekolong sengwe mo Mafikeng) MMUI A: (O bua a tshwenyegile) Monna Dikobe, ke mo mathateng. MMUI B: (O thikitha tlhogo) Morwarra, mathata? 5 O bua ka mathata a eng e le ngwaga wa ntlha o simolola go dira? MMUI A: Fa ke ntse ke batlisisa ke lemoga o le yo mongwe wa ba ba ka nthusang go rarabolola mathata a me. MMUI B: (O emelela mo setilong, o tloletsa leoto mo godimo ga sona) Ga ke go tlhaloganye. 10 Ke ka kgona jang go go thusa mathata a gago ke simolola go go bona monongwaga? MMUI A: Mogolole, re badirammogo. Tlogela tsa gore re simolola go bonana. MMUI B: (O mo tshwara ka seatla) 15 Ke ipuela fela. O se ka wa di isa tlhogong. Fa re le mo tirong mo, re bana ba motho. Re tshwanetse go thusana. Bothata ba gago ke bofe? 20 Kwalololo e ileditswe Phetla"